《苏幕遮》
清代·陆求可

画帘低，人语悄。杨柳枝头，送得薰风到。出水青青蒲叶小。

荷盖高擎，下宿鸳鸯鸟。

日衔山，月印沼。隐隐轻雷，螮蝀西升了。疏雨无声微着草。

睡向方床，几点萤光早。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。